## TERMAT E REFERENCËS

**QËLLIMI**: Institucioni i Caritas Shqiptar kërkon të realizojë shërbimin e transporit për refugjatët dhe azilkërkuesit. Me realizimin e këtij shërbimi synohet sigurimi i transportit të sigurt, nëpërmjet shërbimit cilësor e të vazhdueshëm duke eleminuar problematikat e shumta që lindin nga fluksi i emigrantëve.

**OBJEKTI:** Realizimi i këtij shërbimi do të mundësojë transportin e refugjatëve dhe azilkërkuesve nga pikat kufitare drejt Drejtorive Rajonale të Kufirit dhe Migracionit në drejtoritë përkatëse. Operatori Ekonomik do të paguhet në bazë të shërbimit të transportit dhe në bazë të faturës së lëshuar sipas lëvizjes së kryer. Për shkak të fluksit të emigrantëve në disa situata të paparashikuara, operatori ekonomik duhet të jetë i gatshëm të ofrojë shërbimin e kërkuar në cdo kohë 24 orë.

**DETYRAT:** Shërbimi i transportit konsiston në transportin e refugjatëve në destinacionet e parashikuara në dokumentat e publikuara ne websiten zyrtarë te Caritas Shqiptar. Operatori Ekonomik duhet të jetë në dispozicion 24 orë për ofrimin e këtij shërbimi. Personat që do të transportohen (refugjatët dhe azilkërkuesit) do të jenë gjithmonë të shoqëruar nga përfaqësues të Policisë së Shtetit. Pas mbërritjes në destinacionin përkatës, kompania merr përsipër edhe kthimin e policëve në pikën e nisjes, pra transporti do të bëhet vajtje ardhje.